Unafanya nini? Unajua yeye
ni mfalme wa Bhanpur, Suryabhan Singh?
Nisamehe, Mtukufu Mfalme. Nimefanya makosa.
Kwa nini unafanya kosa lilo hilo tena?
Nina Mfalme Suryabhan.
-Mpishe. -Nisamehe.
Weka taa ielee.
Mama, ikiwa nitaweka taa ielee au la, kuna tofauti gani?
Jodha anaolewa.
Anapaswa kufikiria kuhusu maombi.
Ni mkubwa kiumri. Mimi ni mdogo wake kiumri, sivyo?
Sukanya.
Nimefanya hivyo. Imetosha?
Na maombi je?
Mungu wa kike Gangaur, ikiwa kwa kweli unabariki,
basi usinifanye kuwa dada mdogo katika kuzaliwa kwangu kujako.
Ni hivyo. Umefurahi?
Jodha, unajua haya yote,
lakini bado desturi huimarishwa zinaporudiwa.
Inasemekana kwamba, unapoiweka taa ielee majini,
unaweza kuona mustakabli wako kwa muda mfupi katika mwangaza wake.
Weka taa ielee.
Mungu wa kike Gangaur,
niambie, hatima yangu ni ipi?
Kwa nini kunanyesha ghafla?
Jodha,
twende.
Mvua katika mwezi wa Chaitra? Wakati wa Gangaur?
Sio ishara nzuri, Jodha.
Mama, fikiria mawazo mazuri.
Fikiria kwamba Mungu amejibu maombi yako.
Amesema na iwe hivyo, kupitia mvua.
Sawa, twende.
Jalal alimwona Jodha mara moja tu lakini alimtaka hata zaidi.
Kulikuwa na wasichana wengi warembo Amer.
Lakini kwa Jalal, Amer ilimaanisha Jodha.
Hata Jalal hakujua kwamba binadamu
hujisahau ili kupata kitu fulani.
Jalal alikuwa na tumai moja pekee, kuwa na Jodha.
Hatima ya Jalal ilikuwa wazi.
Historia ilikuwa imemchagua.
Wakati uliofaa ulikuwa unakaribia.
Vaa hii uone.
Nyanya, nikivaa hii usiku wote, shingo langu litaumia.
Ah, siku hizi wasichana wamekuwa wadhaifu,
kama wanasesere wa glasi.
Angalia, umekuwa mgonjwa.
Mama, ni mafua kidogo tu.
Reva, ongeza moto.
Nilitaka kukuuliza jambo fulani kutoka kitambo.
-Naweza kukuuliza? -Tafadhali, niulize.
Ulipoweka taa ielee kwenye maji,
uliona nini?
Kwa wakati huo,
Mfalme Suryabhan alikuwa amesimama nyuma yako.
Lakini Jodha hakumwona.
Umezungumza tena?
Kwa wakati huo, kulikuwa na upepo mkali,
na pochi lake lilianguka chini.
Nyanya, unajua?
Alikuwa ameinama wakati ambao Jodha aliweka taa ielee kwenye maji.
Huo ni uongo!
Nilimwona hapo.
Alikuwa amesimama nyuma ya Jodha.
Jodha, wewe niambie.
Uliuona uso wake kwenye maji au la?
Ndiyo, niliuona.
Ulimpenda Mfalme Suryabhan Singh?
Alikuwa sawa.
Eti nini? Alikuwa sawa tu?
Basi kwa nini unaolewa naye?
Basi mpose yeye kwake.
Ndiyo, ndiyo! Mama, nipose kwake.
Nampenda sana.
Sukanya, ondoka hapa mara moja!
Sukanya!
Sukanya, bangili zako za glasi.
Sizitaki.
Acha tufikirie kwamba nilikupa kitu changu ninachokipenda zaidi.
Zivae kesho.
Sukanya, kila kitu unachonipa ni cha thamani kubwa kwangu.
Bangili hizi za glasi na hasira yako pia.
Hakika nitazivaa kesho.
Katika siku ya kutangaza harusi,
Jodha atavalia bangili za glasi?
Ndiyo, mama.
Sukanya anazipenda sana.
Nitazivaa kila wakati,
ili nihisi kwamba Sukanya yuko nami kila wakati.
Jodha, hata usemeje, lakini siji
kwa tangazo la harusi yako.
Sukanya.
Usiwe na wasiwasi. Amesema kwamba hatakuja.
Hakika atakuja.
Najua kwamba Sukanya atakuja kesho kwa hakika.
Kaka Sujamal, nina uhakika unajua aina fulani ya uchawi.
Ingawa umefunikwa macho,
unawezaje kuepuka shambulizi langu?
Akili na mwili zinaposhirikiana,
basi roho hukuunga mkono.
Kwa wakati huu, upanga wako huwa ngao yako.
Hushambulia na pia kukuokoa kutoka kwa shambulizi.
Nina bahati sana kwa kumpata mwalimu kama wewe.
Baada ya baba, ni wewe pekee unayeweza kuitawala Amer.
Kaka Sujamal, uko wapi?
Kisha Bhagwant Das alituma wanajeshi wake wanisake.
Nilifika hapa kwa kujificha kutoka kwao.
Nililazimika kukaa kwenye kisima kwa siku mbili.
Niambie, utanisaidia au la?
Kwanza, kula chakula kisha tutazungumza kwa amani.
Lazima niipate Amer kwa vyovyote vile.
Hilo sio jambo rahisi.
Unamaanisha nini?
-Warapjut wote wanaungana. -Kwa hivyo?
Hivi ni vita kwa ajili ya haki zangu.
Nimekuomba usaidizi wako kama rafiki.
Lakini kuna ukuta mmoja nje ya kasri la Amer, Sujamal.
Sielewi.
Muungano wa Jodha umepangwa na
Suryabhan Singh wa Bhanpur.
Sio rahisi kuipata Amer sasa.
Kwa hivyo, hili linamaanisha hutanisaidia.
Siwezi kukusaidia hata nikitaka.
-Wewe bado ni rafiki yangu. -Tosha!
Acha kuzungumza kuhusu urafiki.
Masikio yangu yataanza kuvuja damu.
Nimekula chakula cha mwisho katika nyumba yako.
Nimetosheka.
Subiri, Sujamal! Acha kukasirika.
Hili haliwezekani kwako.
Mtu hawezi kupigana na milki kubwa hivi peke yake.
Warajput wanaweza kukuua.
Hata wewe ni Mrajput. Basi kwa nini umenyamaza?
Ili mradi niko hai, nitapigania Amer.
Hakuna anayeweza kunizuia kufanya hivyo.
Sio wewe au Mfalme Bharmal,
au Mfalme Suryabhan.
Uamuzi wa haraka hufanywa katikati ya hali ngumu.
-Mfalme Suryabhan Singh! -Atukuzwe!
Kwa tangazo la harusi yako na Jodha,
wenyeji wote wa Rajput wamefurahi sana.
Amepotelea wapi?
Nitampata wapi mfalme?
-Mfalme Suryabhan Singh! -Atukuzwe!
Mnajimu, simama!
Mwenyezi Mungu, natumai hakunitambua.
Mnajimu, ndio huu ujumbe wa mnajimu wako.
Asante sana.
Ningepata hasara kama ningeupoteza.
Nashangaa ni hatima za wafalme wangapi zimefungiwa humu ndani.
Sijapata hata peni tangu asubuhi.
Hukupata hata peni? Nitakusaidia kwa hilo.
Niambie mustakabali wangu.
Mustakabali?
Ah Mungu, masharubu marefu kweli!
Anaweza kuninyonga na sharubu lake.
Nimenaswa vibaya.
Mwenyezi Mungu, nihurumie.
Wewe ni mfalme. Leo, utafanya jambo zuri.
Rangi nyekundu iliyo kwenye paji la uso wangu,
mapambo ya Gangaur,
na watu ni mandhari inayoweza kumwambia mtu yeyote kuwa
nitafanya jambo zuri.
Mnajimu, niambie jambo lisilo la kawaida.
Kuna. Kuna mkutano.
Mfalme, mkutano huu utayaathiri maisha yako pakubwa.
Hilo lilitendeka siku nyingi zilizopita, kasisi.
Nafikiri aidha hujui kusoma mustakabali,
au hutaki kusema.
Wafalme kama wewe hutunza mustakabali wetu,
lakini mistari iliyo kwenye kiganja chako inasema kwamba,
una bahati sana.
Umesema ukweli. Wafalme hujitengenezea mustakabali wao.
Umesema kwamba mfalme hutengenezea wengine mustabali wao.
Ndiyo.
Usiwe hivyo, basi nitakwambia mustakabali wako.
Uliwezaje kupata sarafu yenye jina la Jalal?
-Wewe ni mwenyeji wa Mughal! -Hapana, bwana.
Mkague!
Ulisema kwamba leo ni siku ya bahati kwangu.
Kwa hivyo, katika siku hii ya bahati,
nitawapa wenyeji wote wa Rajputana kichwa chako.
-Atukuzwe Bwana Jagannath! -Atukuzwe!
-Mfalme Suryabhan Singh! -Atukuzwe!
Atukuzwe!
-Mfalme Suryabhan Singh! -Atukuzwe!
Jodha, acha kuona haya.
Angalia, mustakabali wako umesimama nyuma yako.
Mama, mustakabali hauko nyuma, uko mbele.
-Mfalme Suryabhan Singh! -Atukuzwe!
-Mfalme Bharmal Singh! -Atukuzwe!
Nawasalimu nyote!
Katika siku njema ya Gangaur, ningependa
kuwapa habari njema.
Habari njema ni kwamba,
harusi ya binti yetu Jodha...
Ni bahati yetu nzuri kuwa na muungano mzuri kama huu.
Nataka kuunganisha mustakabali wa binti yangu Jodha,
na mwanawe Chandrabhan Singh, Suryabhan Singh.
-Mfalme Bharmal Singh! -Atukuzwe!
-Mfalme Suryabhan Singh! -Atukuzwe!
Yeye ndiye Mfalme Suryabhan Singh?
Basi nilimwona nani?
Muungano utapangwa,
baada ya kuchagua tarehe na wakati.
Ili kusherehekea furaha ya muungano huu,
Mfalme wa Amer, Bharmal, angependa kumpa Mfalme Suryabhan
ndovu 100, farasi 200,
ngamia 500, ng'ombe 400, kilo 40 za dhahabu,
kilo 80 za lulu, kilo 400 za fedha na
vito vingi sana.
Katika wakati huu, ningependa kutoa zawadi
kwa malkia wangu mtarajiwa na ufalme wa Amer.
Msishangae.
Huyu ni jasusi aliyetumwa na wenyeji wa Mughal kama mnajimu.
Aliingia Amer kwa kuutumia vibaya ulemavu wake.
Amka!
Mfalme Bharmal, yeye ni adui!
Adui wa Rajputana yote.
Anapaswa kuadhibiwa vikali.
Kama ningeweza, ningemkata kichwa na kukiweka miguuni mwako,
ili wenyeji wote wa Mughal na hasa Jalal,
wapate ujumbe wa madhara ya
kuenda kinyume na warajput.
Huu ni ufalme wako na ni haki yako kumwadhibu.
Adhabu yake ni kifo.
Kata kichwa chake na ukitume kwenye ufalme wa Mughal.
Jodha.
Acha!
Jodha, huna haki yoyote ya kuja hapa.
Lakini nina haki ya kukuzuia kutenda dhambi, baba.
Warajput wajasiri hawashambulii kamwe aina nane za watu.
Mtoto asiye na hatia, mtu mzee,
mwanamke asiyejiweza, mkimbizi,
mwoga anayetoroka, mateka, hanithi,
na mwendawazimu au mlemavu.
Mtu huyu amelemaa kimwili.
Kumshambulia kutamaanisha kuvunja sheria zetu, baba.
Binti mfalme Jodha amesema ukweli, mfalme wangu.
Mfalme akiamua jambo,
huwa havunji kauli yake.
Nimeamua kumuua adui wa Rajput.
Adui yetu ni Jalaluddin Mohammad.
Yeye ni kibaraka aliyekusudiwa kufa.
Jodha amesema ukweli, mfalme wangu.
Kwa kumuua kibaraka huyu mlemavu, heshima yetu itafifia.
Upanga wetu unapaswa kushambulia kichwa cha Jalaluddin moja kwa moja.
Leo, katika utangazaji wa harusi yangu, nimeapa
kumkata Jalaluddin kichwa na kumpa Mfalme Bharmal kichwa chake.
Hii itakuwa zawadi yangu kwa Binti Mfalme Jodha.
Na kwa Amer yote.
Ili mradi niko hapa, Wamughal hawatatutawala kamwe.
Ni ahadi yangu kwenu nyote.
-Mfalme Suryabhan Singh. -Atukuzwe.
Ewe Mungu! Uliomba kifo chako katika siku yako kuu.
Mfalme mpumbavu.
Unaota kumkata Jalal kichwa.
Adhabu yako kwa ufidhuli huu itakuwa kifo.
Sasa, utakatwa kichwa, Mfalme Suryabhan.
Wewe ni nani?
Kwa nini siwezi kuusahau uso wako?
Ah! Malkia wa Bhanpur bado hajavua bangili za glasi.
Bado sijakuwa malkia, Sukanya.
Utakuwa malkia.
Hilo litatendeka hivi karibuni. Usiwe hivyo. Zivue.
Naweza kukwambia ukweli, Jodha?
Nilisahau hasira yangu na kuja
kwa tangazo la harusi yako.
Sasa, msamehe dadako mdogo.
Kama ilivyo, najua kwamba wewe na mama mtanitafutia
mchumba bora zaidi. Sivyo?
Ndiyo, Sukanya. Hakika tutamtafuta.
Njoo. Njoo. Sasa, vua bangili.
Hapana. Hapana. Ziache.
Nitaenda na bangili hizi baada ya harusi yangu.
Nakwambia ukweli, Jodha.
Nilipoona kwamba wakati wa tangazo,
ulikuwa umevalia bangili nilizozichagua, hapo ndipo nilipogundua,
ilikuwa utoto kugombana nawe.
Kama ilivyo, haijalishi kama nampenda Suryabhan.
Kilicho muhimu ni kwamba anampenda dadangu.
Na najua kwamba atatimiza
matakwa yote ya dadangu mpendwa.
Lakini sio Suryabhan niliyemwona kwenye maji.
Basi ulimwona nani?
Ulikuwa uso wa mtu mwingine, Sukanya.
Leo, katika utangazaji wa harusi yetu,
nilimwona Suryabhan kwa mara ya kwanza.
Wote wawili walikuwa tofauti.
Sawa. Usiwe hivyo. Nitayafunga macho yako.
Sasa, niambie, unamwona nani? Niambie, unamwona nani?
Mfalme Suryabhan. Sivyo?
Baada ya siku chache, utakuwa malkia wa Bhanpur.
Jodha, kama ilivyo, mama huenda alisema hivyo,
ili umpende Suryabhan.
Jodha, kila mtu anajua kwamba Mfalme wa Bhanpur, Suryabhan,
ana uso mmoja na kila mtu anaufahamu.
Kaka, kanuni yangu ni
kupikia wageni chakula,
na sio kuwaambia watu wasiofahamika masuala ya nchi.
Kwa nini niseme?
Huwezi kujua ni nani jasusi au Mmughal hapa.
Mmoja alikuwa anazurura kati yetu.
Ni vyema ujihadhari.
Hakuna anayeweza kunitoroka.
Naweza kunusa peremende na pia Mmughal.
Kwa hivyo, unanitambua?
Wewe ni kakangu.
Mmughai huyo katili na mlaghai! Nikimpata,
yule ambaye mfalme wake ni Jalal,
naapa nitamweka kwenye gereza la kifalme.
Hata hivyo, gereza la kifalme liko wapi?
Kwa nini nikwambie?
Ndiyo, kaka. Mimi ni msafiri tu.
Lakini nimesikia kwamba njia inayoelekea Chittorgarh hupitia
kwenye gereza la kifalme.
Umekosea.
Chittorgarh iko pale na gereza la kifalme liko hapa.
Kwa nini nimwambie mtu kama wewe asiyefahamika?
Umesema ukweli.
Nafikiri unapaswa kuwa waziri wa siri wa nchi hii.
Waziri?
Kwa mara ya kwanza, kuna mtu amegundua werevu wangu.
Wewe?
Nilipata mwaliko wa babako.
Mimi pia niliupata.
Kwa hivyo, tumepata nafasi ya kukutana.
-Hujambo, baba. -Sijambo.
Kuna tatizo gani?
Umetuita sote wawili pamoja.
Picha yako iko tayari.
Unaionaje?
Ni nzuri, baba. Lakini kuna kitu kinachokosekana.
Nisamehe, binti mfalme.
Lakini nimekuwa nikichora picha za kifalme kwa miaka mingi.
Swali la kitu kinachokosekana huwa halitokei.
Niruhusu.
Ili kumfurahisha babangu, umemchora
akiwa mchanga na mwenye afya nzuri katika picha hii.
Lakini makunyazi yaliyo usoni mwake na
mvi zake zinaonyesha uzoefu wake.
Uzoefu wake unahakikishia watu wake ulinzi.
Babangu ni mkweli kila wakati kwa watu wake.
Wewe pia unapaswa kuwa mkweli kwa kazi yako.
Hata hivyo, picha hii ilikuwa inaficha miaka mingi ya maisha yako.
Tangu utotoni, amekuwa mwerevu sana.
Lakini nina furaha kwamba hivi karibuni, binti yangu Jodha
atakuwa malkia wenu.
Nataka kupeana nguo, chakula cha nafaka na peremende
nchini mwangu na gerezani.
Binti yangu Jodha,
na mwana-mkwe wangu Mfalme Suryabhan wanapaswa kufanya jambo hili.
Ili pamoja nami,
mtapokea baraka za watu wengi.
Ni wazo zuri sana, baba.
Lakini muda utakuwa ushayoyoma watakaporejea.
Mimi pia nitawapa.
Usiwe na wasiwasi, Bhagwant Das.
Sasa, Jodha ni jukumu langu pia.
Kama unavyotaka, mwana-mkwe.
Kwa upande mmoja, peremende zilikuwa zinapeanwa kwenye
tangazo la harusi ya Binti mfalme wa Amer, Jodha,
na Mfalme Suryabhan wa Bhanpur.
Kwa upande mwingine huko Shalpur, jeshi la Mughal,
lilikuwa linasubiri kurejea kwa Mtukufu Mfalme.
Hakuna aliyejua kwamba Mtukufu Mfalme alikuwa Amer.
Siku nyingi zilipita. Maswali yaliulizwa.
Bairam Khan alirejea kutoka Jaunpur.
Alipokosa kumpata Mtukufu Mfalme...
Adhabu
ya kusaliti ufalme wa Mughal inapaswa kuwa ipi, Zaheer?
Ikiwa dhambi ni kubwa sana,
basi hana haki ya kuishi, waziri.
Kwa nini dhambi hii ilifanywa?
Nilikwambia.
Macho yako yana thamani kwako?
Ndiyo. Ndiyo, waziri.
Basi yaweke macho yako wazi kwa usalama wa Mtukufu Mfalme.
Ni wajibu wangu na imani takatifu kumlinda Mtukufu Mfalme.
Macho yangu hayatapepesa hata kwa sekunde moja, Khan Baba.
Lakini Mtukufu Mfalme alitaka kwenda kuwinda, waziri.
Unajua?
Kwa sababu ya upuuzi wako, maisha ya Mtukufu Mfalme
yanaweza kuwa hatarini.
Naelewa madhara ya kosa hili, waziri.
Unaweza kusamehe kosa lakini sio dhambi.
Kwa kuwa macho yako yametenda dhambi hii, adhabu
pia itapewa macho yako.
Mimi ni msaidizi mwaminifu wa Mtukufu Mfalme.
Lakini ufalme wa Mughal hauna uaminifu wako.
Huruma, waziri. Huruma.
Ah, Mungu wangu!
Hili ni jambo gani ninaloliona, waziri?
Kile ambacho hupaswi kuona, Maham Anga.
Yaya wa Jalal hajanijulisha.
Nimeshangaa.
Nimeshangaa, waziri.
Nimekuja kumwona Mtukufu Mfalme.
Nilipokuja hapa, nilikuona ukimtendea
msaidizi mwaminifu wa Mtukufu Mfalme ukatili.
Haya ni masuala ya nchi na katika masuala haya,
hakuna anayempinga waziri.
Ingekuwaje ikiwa Mtukufu Mfalme aliuliza swali hili?
Basi ningemjibu.
Kama ilivyo, huwa ananiita Khan Baba.
Amenipa nafasi ya babake.
Huwa ananiita mama.
Pia nina cheo cha juu.
Hakika.
Lakini ndani ya kasri.
Itakuwa vyema ikiwa utakaa mbali na masuala ya nchi.
Utaondoka,
ikiwa utaendelea kuua wasaidizi waaminifu wa Mtukufu Mfalme.
Maham Anga, natawala akili ya Jalal.
Atafanya chochote nitakachosema.
Kwa mapenzi ya Mungu, umesema kweli.
Mtukufu Mfalme atakaporejea kutoka mawindoni,
mwambie kwamba nataka kumwona.
Tutaonana baadaye.
Kwaheri.
Kwa kuwa ameshuhudia, Mtukufu Mfalme atagundua.
Yeye sio mwanamke, anafananishwa na upanga.
Macho yake husema jambo fulani na maneno yake hubashiri jambo lingine.
Anafikiria jambo na kufanya jambo lingine.
Anayeweza kumpotosha Jalal,
ni mwanamke huyu.
Kabla ya mwanamke huyu kuonana na Mtukufu Mfalme,
ni muhimu uonane na Mtukufu Mfalme kwanza, bwana.
Jalal yuko wapi?
Sikiza.
Unaziba hewa safi.
Mchukue farasi wako aliye upande wa kushoto wa machela.
Kuna haja gani ya kufanya hivyo?
Kwa sababu kuna mtu alitaka kukuona kwa muda mrefu.
Kwa hivyo nilidhani nitamsaidia kidogo.
Siwezi kumfanyia dadangu jambo hili?
Mtukufu Mfalme, nina habari muhimu kuhusu Jalaluddin.
Habari gani?
Amejificha ili asitambulike.
Kuna sababu hasa ya kufanya hivyo.
Sababu ni gani?
Kabla ya kushambulia nchi yoyote, yeye huenda huko kisiri.
Ili apate habari kuhusu njia,
kasri na uwezo wa jeshi lao.
Anaweza kujificha kwa namna yoyote ile kwa sababu hiyo.
Mtu wa kawaida, mkulima au mfanyabiashara.
Hivi karibuni, Jalaluddin alionekana huko Shalpur,
na jeshi la Sharifuddin.
Baada ya hapo, hakuna aliyemwona.
Ilhali Mewar inakaribia Amer.
Anaweza kuja Amer pia.
Siamini kwamba Jalal atakuja hapa.
Hata akija, hataweza
kutoroka wanajeshi wetu shupavu.
Bharmal hakumwamini Sangram Singh.
Alidhani kwamba Jalal hawezi kamwe kufanya kosa la kwenda Amer.
Lakini ilikuwa makosa kwa upande wa Bharmal kufikiria hivyo.
Kwa sababu kwa wakati huo, Jalal alikuwa Amer.
Simameni.
Wekeni machela hapa.
Jodha, unaweza kutoka nje.